**Cu parapanta prin infinit!**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am stat faţă în faţă cu mine

fac pluta pe genune să te găsesc

despică edenul

limbă de şarpe reformat

rotund de iubire excizată din cruce

respir verde fluorescenţă târzie

încruzeşte artera

dialectul sângelui prăvale combustii

braţelor mele

pătează cu mituri cristalinul credinţei

m-a adunat bucuria avar

traversată de mărfare pline de umbre

smerenii cu aripi de flăcări smulse din mine

ţi-au podit chemările plăpânde

doar în mugur de veşnicie te-ai murit

instructaj de loopinguri ţin îngerilor

din aula creatorului

pe maci plutitori

mările facerii îşi adună voluptăţile

în pielea brumărită de vise

spaţiul îmbrăţişărilor noastre

feerii împleteşte

polen de erupţii albastre respiră inima

înainte de a-mi căptuşi

pelerina timpului